Judy Garland

Si Judy Garland (10 Hunyo 1922 – 22 Hunyo 1969), Frances Ethel Gumm sa tunay na buhay, ay isang Amerikanang aktres at mang-aawit.

Gumanap siya sa mahigit sa apatnapung mga pelikula mula 1929 hanggang 1967 at naging artista sa maraming palabas sa entablado at telebisyon.  Iginagalang dahil sa kanyang bersatilidad, inihanay siya ng instituto ng pelikula sa Amerika bilang pang-walo na dakilang bituin sa pelikula sa lahat ng panahon.

Talambuhay
Si Judy Garland ay ipinanganak noong 10 Hunyo 1922 sa Grand Rapids, Minnesota, Estados Unidos. Siya ang bunso sa tatlong magkakapatid. Naghahanapbuhay ang kaniyang mga magulang bilang mga aktor ng bodabil. Nakilala si Frances at ang kanyang mga kapatid bilang "The Gumm Sisters" nang lumipat ang pamilya sa Lancaster, California noong Hunyo 1926.

Kinontrata si Garland ng Metro-Goldwyn-Mayer (MGM) noong 1935. Isang taon ang lumipas bago lumabas ang kanyang unang pelikula sa MGM, ang Every Sunday (1936). Noong 1937, habang ipinagdiriwang ng estudyo ang kaarawan ng aktor na si Clark Gable, inawit ni Garland ang awiting "You Made Me Love You (I Didn't Want to Do It)." Ang awiting ito ay nakakuha ng papuri. Dahil dito, isinama ang awitin sa pelikulang Broadway Melody of 1938 (1937).

Nakatambal ni Garland si Mickey Rooney sa sumunod niyang pelikula, ang Thoroughbreds Don't Cry (1937). Ilan pa sa mga naging pelikula nila ni Rooney ay ang mga sumusunod: Love Finds Andy Hardy (1938), Babes in Arms (1939), Andy Hardy Meets Debutante (1940), Strike Up the Band (1940), Life Begins for Andy Hardy (1941), Babes on Broadway (1941), Thousands Cheer (1943), Girl Crazy (1943), at Words and Music (1948).

Lubos na nakilala si Garland nang gumanap siya bilang Dorothy Gale sa The Wizard of Oz (1939). Sa pelikula na ito, inawit niya ang awiting pinamagatang "Over the Rainbow." Ilan pa sa mga sikat na pelikula ni Garland noong dekada kuwarenta ay ang mga sumusunod: Meet Me in St. Louis (1944), The Harvey Girls (1946), at Easter Parade (1948).

Umalis si Garland sa MGM noong 1950. Nanomina siya sa Oscar sa kanyang pagganap bilang Esther Blodgett/Vicki Lester sa A Star is Born (1954) at Irene Wallner sa Judgment at Nuremberg (1961). Nang bumagal na ang kanyang karera sa paggawa ng pelikula, pinasok ni Garland ang telebisyon bilang isang host. Naging host siya ng The Judy Garland Show mula 1963 hanggang 1964.

Namatay si Garland noong 22 Hunyo 1969 sanhi ng sobrang pag-gamit sa droga (accidental drug overdose).Judy Garland, 47, Found Dead, The New York Times, 23 Hunyo 1969 Si Garland ay may tatlong anak: Liza Minnelli, Lorna Luft, at Joey Luft.

Pelikula

1929 - The Big Revue
1929 - A Holiday in Storyland
1929 - The Wedding of Jack and Jill
1929 - Bubbles	
1935 - La Fiesta de Santa Barbara	
1936 - Every Sunday	
1936 - Pigskin Parade	
1937 - Broadway Melody of 1938	
1937 - Thoroughbreds Don't Cry	
1937 - Silent Night
1938 - Everybody Sing	
1938 - Love Finds Andy Hardy	
1938 - Listen, Darling	
1939 - The Wizard of Oz	
1939 - Babes in Arms	
1940 - If I Forget You
1940 - Andy Hardy Meets Debutante
1940 - Strike Up the Band	
1940 - Little Nellie Kelly	
1941 - Ziegfeld Girl	
1941 - Life Begins for Andy Hardy	
1941 - Babes on Broadway	
1941 - We Must Have Music	
1942 - For Me and My Gal	
1943 - Presenting Lily Mars	
1943 - Girl Crazy	
1943 - Thousands Cheer	
1944 - Meet Me in St. Louis	
1945 - The Clock	
1946 - The Harvey Girls	
1946 - Ziegfeld Follies	
1946 - Till the Clouds Roll By	
1948 - The Pirate	
1948 - Easter Parade	
1948 - Words and Music	
1949 - In the Good Old Summertime	
1950 - Summer Stock	
1954 - A Star Is Born
1960 - Pepe	
1961 - Judgment at Nuremberg	
1963 - Gay Purr-ee	
1963 - A Child Is Waiting	
1963 - I Could Go On Singing

 Mga sanggunian 

Kategorya:Mga artista mula sa Estados Unidos
Kategorya:Mga Amerikanong mang-aawit sa pelikula
Kategorya:Mga mang-aawit mula sa Estados Unidos
Kategorya:Mga batang Amerikanong aktor
Kategorya:Mga batang Amerikanong mang-aawit